
U članku se daje prikaz ustroja Hrvatskih državnih željeznica Nezavisne Države 
Hrvatske u povijesnom kontekstu onoga vremena. Istaknute su ovlasti pojedinih ministarstava 
iz djelokruga prometa (željeznica). Također, spominje se i uređenje odnosa s Društvom 
željeznica Dunav-Sava-Jadran (prije Društvo Južnih željeznica) koje je 1860. sagradilo prvu 
prugu u Hrvatskoj, koja je prolazila kroz Međimurje (Pragersko/Čakovec-Kotoriba). I na 
kraju, spomenut je i način zaštite željezničkog prometa u NDH. 


Ključne riječi: ministarstva Nezavisne Države Hrvatske, Hrvatske državne željeznice, 
ustroj, ovlasti 


Uvod 


Slavko Kvaternik (1878—1947), jedan od vođa ustaške organizacije u zemlji, proglasio 
je 10. travnja 1941., na sam dan ulaska njemačke vojske u Zagreb preko zagrebačke radio 
stanice osnivanje Nezavisne Države Hrvatske (NDH). 


Nova država proglašena je pod okriljem Trećeg Reicha i Kraljevine Italije kao svojih 
glavnih zaštitnika, koji su u njoj imali odlučan utjecaj u svakom pogledu, pa tako i u 
prometnom. Teritorijalno je obuhvaćala dijelove Hrvatske, Bosnu i Hercegovinu i Srijem. 
Italiji je 18. svibnja 1941. tzv. Rimskim ugovorima ustupljen dobar dio najrazvijenije hrvatske 
jadranske obale, a Mađarska je prisvojila Međimurje i Baranju. 


NDH je demarkacijskom linijom, koja je određena 23. travnja 1941. bila podijeljena 
na talijansko i njemačko interesno područje. Ona se pružala pravcem Samobor—-Petrinja- 
Glina-Bosanski Novi—Prijedor-Banja Luka-Jajce—-Donji Vakuf-Travnik-Visoko-Sarajevo— 
Rudo. Sva ta mjesta bila su u njemačkom interesnom području. 


Hrvatske državne željeznice 


' Barić Nikica, Ustroj kopnene vojske domobranstva Nezavisne Države Hrvatske 1941.-1945., Hrvatski institut 
za povijest, Zagreb 2003., str. 43. 


Od 16. travnja 1941. u podne uspostavljen je mirnodopski promet na svim prugama 
željezničke mreže Ravnateljstva državnih željeznica u Zagrebu.“ 


Istoga dana u Zagrebu Ante Pavelić (1889-1959), poglavnik Nezavisne Države 
Hrvatske izdao je Odredbu o imenovanju Prve Hrvatske Državne Vlade.? Ova Vlada sastojala 
se od: 


"Predsjedništva (Ante Pavelić osobno) 
"potpredsjednika 

" Oministara 

"predsjednika Zakonodavnog povjereništva. 


Tim su činom do osnivanja Ministarstva prometa i javnih radova 24. lipnja 1941. sav 
promet, pa tako i željeznice, postali sastavni dio Ministarstva Hrvatskog domobranstva sa 
sjedištem u Zagrebu, odnosno potpale su pod Zapovjedništvo cjelokupnih oružanih snaga 
NDH. 


Prvi ministar navedenoga Ministarstva bio je Slavko Kvaternik, zamjenik Poglavnika, 
koji je preuzeo zapovjedništvo nad cjelokupnim oružanim snagama i cjelokupnim prometom 
u Hrvatskoj (željeznice, ceste, rijeke, obale, pošta, telegraf, telefon itd.).“ 


Temeljnom odredbom o ustrojstvu Zapovjedništva vojske i Ministarstva Hrvatskog 
domobranstva osnovano je Predsjedništvo i sedam odjela na čelu kojih je bio zapovjednik ili 
predstojnik. š 


Odjeli su bili sljedeći: 
"Odjel kopnenih snaga 
"Odjel za ratnu mornaricu, riječnu plovitbu, obale i pomorstvo 
"Odjel zračnih snaga 
"Odjel za željeznice i prome, 
"Odjel za cestovni saobraćaj i građevine 
"Odjel pošta, brzojava, telefona i radia 
"Odjel za zbor javnog reda i sigurnosti. 


Željeznice su svrstane u IV. Odjel za željeznice i promet (OŽP) pod koji su spadala 
Ravnateljstva državnih željeznica u Zagrebu i Sarajevu. Preciznije rečeno Ravnateljstvo u 
Zagrebu pretvorilo se u jedan od odjela toga Zapovjedništva, koji se zvao Ministarstvo 
Domobranstva — Odjel za željeznički promet. 


* Okružnica željezničkog prometa — uspostavljanje, Vjesnik vojnih naredaba i zapovjedi za cjelokupnu oružanu 
snagu Države Hrvatske, br. 2 od 17. travnja 1941., Zagreb 

* Narodne novine (dalje NN) Službeni list Države Hrvatske 4/1941. 

* Vjesnik vojnih naredaba i zapovjedi za cjelokupnu oružanu snagu Države Hrvatske /Osobni poslovi/ Naredbe/ 
br. 1 od 12. travnja 1941., Zagreb. 

* Vjesnik vojnih naredaba i zapovjedi za cjelokupnu oružanu snagu Države Hrvatske /Osobni poslovi/ br. 3 od 
19. travnja 1941., Zagreb, kao i HDA, Fond br. 219 Ministarstvo prometa i javnih radova — Zagreb (1941.- 
1945.), Glavno ravnateljstvo za promet, Kutija br. 216, Vjesnici 1941.-1945., Vjesnik naredaba i osobnih 
poslova za cjelokupnu oružanu snagu Države Hrvatske, Odio za željeznički promet, godina I, br. 1 od 1. svibnja 
1941., Zagreb 

* Vjesnik naredaba i osobnih poslova za cjelokupnu oružanu snagu Države Hrvatske, godina I, br. 1 od 1. svibnja 
1941., Zagreb 


U djelokrug Odjela za željeznice i promet na samom je početku stvaranja 
željezničkoga sustava u Nezavisnoj Državi Hrvatskoj spadalo upravljanje državnim 
željeznicama, unutarnje ustrojstvo željeznica, prijevoz vojnoga transporta i ratnoga materijala 
na svim prugama, intenzivan popravak, usavršavanje, proširenje i novogradnja postojećih 
željezničkih postrojenja i objekata, opskrba ugljenom i mazivom, popravak i održavanje 
vagona i lokomotiva, izgradnja željezničkih pruga, otvaranje i uređenje pograničnog prometa 
sa susjednim željezničkim upravama, dogovori sa susjednim željezničkim upravama voznom 
redu, uređenju željezničkih prostorija na pograničnim stanicama, kao i smještaju željezničkog 
osoblja koje je određeno za obavljanje službe, organiziranje tečajeva za prometne činovnike i 
sl. 


Odjelom za željeznički promet upravljao je odjelni predstojnik“, koji je 10. travnja 
1941., na dan proglašenja NDH, po nalogu zamjenika Poglavnika preuzeo upravu nad 
cjelokupnim željezničkim prometom u NDH. Interesantno je vidjeti način na koji je on trebao 
upravljati. Već prvih dana postojanja NDH odjelni predstojnik uputio je proglas cjelokupnom 
željezničkom osoblju, u kojem je između ostaloga rekao: "Raditi mora svatko, i to s veseljem 
mnogo raditi i neumorno raditi. Tko neće tako raditi, pa se primjeti makar i mala sabotaža biti 
će smjesta, bez ikakvog obzira odveden na prisilan rad na 5 do 20 godina, a za teže slučajeve 
kažnjen kaznom smrti. Ista kazna čeka lijenčine i pijanice, korupcioniste i podmitljivce." 
Također je 16. travnja 1941. izdao Okružnicu u kojoj je rekao: "Od sveukupnog željezničkog 
osoblja zahtjevam bezuslovnu poslušnost i najstrožu disciplinu. Osoblje se mora striktno 
pridržavati svih dosadanjih propisa, koji nijesu u suprotnosti s postojanjem Nezavisne Države 
Hrvatske. Zabranjujem pod pretnjom najtežih posljedica, pa i otpusta iz službe svaku ličnu 
promjenu bez moga pristanka. Preuzimanje službenih funkcija kod Hrvatskih državnih 
željeznica od bilo koga, a bez moga prethodnog pristanka kažnjavat ću otpustom iz službe. 
Sve dosadanje izmjene, koje su učinjene na službenim položajima bez moga pristanka imaju 
se dovesti u prijašnje stanje. U novom poretku položaji niti će se uzimati, niti se traže već će 
ih odredjivati Poglavnik ili njegovi povjerenici. Šefovi jedinica neka smjesta o ovome 
obavjeste osoblje. "? Isto se tako Okružnicom o vojnoj disciplini u željezničkoj službi od 2. 
svibnja 1941. tražilo od svih službenika Odjela za željeznice i promet vojnička disciplina.“ 


Odjel za željeznički promet dijelio se na odjeljenja kojima su upravljali načelnici 
odjeljenja. Svako odjeljenje imalo je odsjeke na čelu s predstojnikom odsjeka koji je pak imao 
dodijeljene referente s potrebnim osobljem za pojedine poslove. 


Unutarnjem ustrojstvu željeznica pristupilo se već prvog mjeseca postojanja NDH. Uz 
već postojeća četiri odjeljenja i to:!! 


" HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br. 216, Vjesnici 1941.-1945., Izvještaj o izvršenom radu na području Ministarstva prometa i 
javnih radova — Odjela za željeznice od osnivanja NDH do kraja 1941. (O. Ž. P. br.74611-I. 41. od 30. XII. 
1941.) — Vjestnik Ministarstva prometa i javnih radova, Odio za željeznice, autopromet i brodarstvo, godina II, 
br. 1 od 1. siječnja 1942., Zagreb. 

* Prvi odjelni predstojnik Odjela za željeznice i promet bio je Josip Marković. 

* HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br. 216, Vjesnici 1941.-1945., Vjesnik naredaba i osobnih poslova za cjelokupnu oružanu snagu 
Države Hrvatske, Odio za željeznički promet, godina I, br. 1 od 1. svibnja 1941., Zagreb 

"HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br. 216, Vjesnici 1941.-1945., Vjesnik naredaba i osobnih poslova Ministarstva Hrvatskog 
domobranstva, Odio za željeznički promet, Godina I, br. 2 od 15. svibnja 1941., Zagreb 

" HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br. 216, Vjesnici 1941.-1945., Izvještaj o izvršenom radu na području Ministarstva prometa i 
javnih radova — Odjela za željeznice od osnivanja NDH do kraja 1941. (O. Ž. P. br. 74611-I. 41. od 30. XII 
1941.) — Vjesnik Ministarstva prometa i javnih radova, Odio za željeznice, autopromet i brodarstvo, Godina II, 
br.1 od 1. siječnja 1942., Zagreb, str. 18—20. 


"_ Obćeg 
=" Saobraćajno-komercijalnog 
"= Gradjevinskog 
"—_Mašinskog 
uredila su se još četiri odjeljenja, odnosno odsjeci i to: 
"Trgovački odsjek, s Kontrolom prihoda kao pododsjekom 
=" Računski 
"Gospodarski 
"Odsjek za gradnju željeznica. 


Odio za željeznički promet 23. travnja 1941. proširio je svoj nadzor i upravljanje i na 
pruge bivših Oblasnih direkcija državnih željeznica Sarajevo, Ljubljana, Beograd Sjever i Jug, 
pod uvjetom da su se te pruge nalazile na području NDH. : 


Interesantno je spomenuti podatak da je 1941. Generalna firekcija srpskih državnih 
željeznica u Beogradu odobrila besplatan prijevoz iseljenika Hrvata s teritorija Srbije u NDH, 
kako za lica, tako i za prijevoz njihovs pokućstva. 


Zakonskom odredbom o državnoj vladi NDH od 24. lipnja 1941.'* određena je nova 
struktura državne vlade NDH. Državna vlada NDH sastojala se od dvanaest ministarstava, 
između kojih je bilo i Ministarstvo prometa i javnih radova sa sjedištem u Zagrebu. U 
djelokrug ministarstava spadali su poslovi oko ustrojstva državnih oblasti, ustanova i 
poduzeća, vrhovno uređenje cjelokupne državne uprave i vrhovni nadzor nad upravnim 
oblastima, njihovim ustanovama, poduzećima i organima, pripremanje prijedloga zakona i 
zakonskih odredaba, kao i poslovi koji su im posebnim zakonskim odredbama bili određeni. 


U djelokrug Ministarstva prometa i javnih radova vezano uz rad željeznica ulazili su 
sljedeći poslovi: državni promet, uprava i uporaba Hrvatskih državnih željeznica (HDŽ), 
određivanje cijena na svim željeznicama koje obavljaju javni promet; u sporazumu s 
Ministarstvom domobranstva i Ministarstvom obrta, veleobrta i trgovine osnivanje i 
izgrađivanje državnih željeznica, osnivanje i odobravanje izgradnje privatnih željeznica, 
nadzor nad prijevozom robe i putnika u suradnji s ostalim ministarstvima u koja su ti poslovi 
zasijecali, izgradnja i uzdržavanje svih državnih zgrada, mostova i ostalih građevina, nadzor 
nad gradnjom i iskorištavanjem samoupravnih i posebničkih željeznica i prijevoznih sredstava 
preko rijeka i jezera i sl.!* Poslije je izvršena podjela ministarstava na odjele, i to Zakonskom 
odredbom o podjeli ministarstava na odjele i o djelokrugu odjela od 9. kolovoza 1941.'* 


Ministarstvo prometa i javnih radova podijeljeno je na Obći odsjek koji je bio 
izravno pod ministrom, i na tri, odjela kojima su na čelu bili državni tajnici: 


'" HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br.216, Vjesnici 1941.-1945., Naredba Zapovjednika cjelokupne oružane snage Države Hrvatske 
Slavka Kvaternika od 23. travnja 1941. (O. Ž. P. br. Pov 15/1. 41. od 23. IV 1941.) — Vjesnik naredaba i osobnih 
poslova Ministarstva Hrvatskog domobranstva, Odio za željeznički promet, godina I, br. 2 od 15. svibnja 1941., 
Zagreb, str. 24. 

15 NN) 48/1941. 

“NN 59/1941. 

'5 NDH, Zakoni Zakonske odredbe i naredbe proglašene od 27. svibnja do 30. lipnja 1941., knjiga II., str. 274- 
275, Tisak i naklada knjižare St. Kugli, Zagreb 

"NN 99/1941. 


"Odjel za željeznice, autopromet i brodarstvo (pod ovaj Odjel potpadala su dva 
Ravnateljstva Hrvatskih državnih željeznica i to u Zagrebu i Sarajevu) Bi 


"Odjel za pošte, brzojav i brzoglas 
"Odjel za javne radove. 


U djelokrug Odjela za željeznice, autopromet i brodarstvo vezano uz rad željeznica 
spadalo je ustrojstvo, uprava i iskorištavanje državnih željeznica, ustrojstvo i uređenje 
državnih prometnih oblasti, ustanova, zavoda i poduzeća te nadzor nad njima, određivanje, 
odnosno odobravanje cijena na svim željeznicama koje su vršile javni promet; u sporazumu s 
Ministarstvom domobranstva 1 Ministarstvom obrta, veleobrta i trgovine osnivanje državnih 
željeznica, suradnja s istim ministarstvima pri osnivanju i izgradnji posebničkih željeznica; u 
suradnji s Ministarstvom domobranstva, Ministarstvom unutarnjih poslova i Ministarstvom za 
obrt, veleobrt i trgovinu nadzor nad posebničkim prometnim poduzećima koja su vršila 
prijenos putnika i robe, službovni odnosi osoblja državnih prometnih oblasti, poduzeća, 
ustanova i zavoda te izvršenje tih proračuna, računarsko-gospodarstveni poslovi, željeznička 
niža i srednja nastava; u suradnji s Ministarstvom vanjskih poslova međunarodna željeznička 
prometna i pristojbena politika, izrada prijedloga zakona i zakonskih odredaba, propisivanje 
naredaba i propisnika, pravni poslovi koji su se odnosili na pitanja iz djelokruga Odjela. 


Već navedenom Zakonskom odredbom o podjeli ministarstava na odjele i o 
djelokrugu odjela iz kolovoza 1941. u Glavnom stožeru domobranstva Ministarstva 
hrvatskog domobranstva uvodi se Prometni odjel. Što se prometa općenito tiče, zadaća mu 
je bila proučavanje i iskorištavanje cjelokupnog prometa u vojničke svrhe u slučaju rata i 
suradnja s Ministarstvom prometa i javnih radova u pitanjima javnog prometa, razmještanje i 
prevoženje dijelova domobranstva, proučavanje i očevidnost prometnih sredstava za ratne 
potrebe. Što se željeznica tiče, Prometni odjel Glavnog stožera domobranstva imao je u 
ovlasti upravu željezničkim jedinicama i upućivanje vojnih transporata (preselica). Godine 
1942., nadopunom navedenoga Propisnika, Etapnom odjelu Glavnog stožera domobranstva 


dodaje se u djelokrug skrb o osiguranju željeznica i drugih prometnih sredstava u državi.!? 


Istom Zakonskom odredbom, Ravnateljstvu za javni red i sigurnost Ministarstva 
unutarnjih poslova stavljeni su u djelokrug poslovi željezničkoga redarstva. 


Već navedena suradnja s Ministarstvom domobranstva i Ministarstvom prometa i 
javnih radova pri osnivanju i izgradnji državnih željeznica te osnivanju i izgradnji 
posebničkih željeznica stavljena je u nadležnost Odjelu za gospodarsku politiku 
Ministarstva obrta, veleobrta i trgovine. Odjelu za vanjsku trgovinu istog Ministarstva 
stavljena je u nadležnost suradnja s Ministarstvom prometa i javnih radova kod vođenja 
trgovinsko-prometne politike željezničkoga prometa. 


Dana 11. kolovoza 1941. otvoren je na pruzi Karlovac-Ljubljana željeznički promet 
između NDH i Kraljevine Italije, i to vlakom br. 9221 koji je iz Ljubljane dolazio u Bubnjarce 
u 8 sati i 59 minuta. Suglasnim rješenjem željezničkih uprava obiju zemalja, otvorenje 
prometa na ovoj pruzi i njegovo daljnje odvijanje bilo je istovjetno odredbama zapisnika 
konferencija u Rijeci 26—31. svibnja 1941. Pogranična postaja na hrvatskoj strani bila je 
postaja Bubnjarci, a na talijanskoj postaja Metlika. Carinski i redarstveni pogranični pregled 
putnika, prtljage i robe obavljala je svaka uprava na svojoj pograničnoj postaji. Izmjena 


'" Spomen-knjiga prve obljetnice NDH 10. 04. 1941.-10. 04. 1942., Državni izvještajni i promičbeni ured u 
Zagrebu, str.115. 

'* Propisnik za ustrojstvo Ministarstva hrvatskog domobranstva od 30. srpnja 1941., Vjesnik vojnih naredaba i 
zapovijedi za cjelokupnu oružanu snagu NDH, br. 26 od 1. kolovoza 1941., Zagreb. 

" Vjestnik Ministarstva hrvatskog domobranstva, br. 29 od 13. srpnja 1942., Zagreb. 


vlakopratnog osoblja kod svih vlakova u oba pravca obavljala se na postaji Bubnjarci, dok su 
zbog pomanjkanja potrebnih naprava (ložionice) na ovoj postaji talijanske lokomotive i 
talijansko lokomotivsko osoblje obavljali "privremeno" vučnu službu do Karlovca i obratno. 
Predaja kola i robe između obiju željeznica obavljala se na postaji Bubnjarci.“ 


Godine 1941. i 1943. Zakonska odredba o preinaci Zakona o željeznicama javnog 
prometa od 23. lipnja 1930. donosi samo neznatne promjene, što znači da se željeznice i dalje 
dijele na državne i nedržavne—koncesionirane. I jedne i druge mogle su biti u državnoj ili 
nedržavnoj eksploataciji. ! 


Govoreći o stanju državnih željeznica na VII. sjednici Hrvatskog državnog sabora 
NDH održanoj 26. veljače 1942., Hilmija Bešlagić““ (1899-1977), ministar prometa i javnih 
radova, između ostaloga je rekao i sljedeće: 


"Rat je nanio državnim željeznicama velika oštećenja u prvom redu rušenje 
željezničkih mostova prigodom povlačenja bivše jugoslavenske vojske. Porušeni su bili svi 
mostovi preko Drave osim onog kod Osieka; nadalje svi mostovi preko Dunava, zatim 
mostovi na pruzi Varaždin-Našice, mostovi koji vode u Bosnu i oni koji nas spajaju sa 
Srbijom. U samoj Bosni srušeni su mostovi preko Vrbasa i Plive. Ukupno su srušena 22 
mosta željezne konstrukcije. Nadalje je rat uništio ili težko oštetio veliki broj lokomotiva te 
osobnih i teretnih kola, prugu i pružne objekte, a da se i ne govori o šteti upravne i računske 
službe... Prikazat ću krupnim crtama što je NDH na svom državnom području preuzela od 
državnih željeznica bivše Jugoslavije. Na državnom teritoriju NDH ima danas ukupno 3.960 
km pruge, od toga 2.760 km normalno-tračnica pruga (od kojih 306 km dvostrukog 
kolosijeka) i 1.199 km uzkotračnih pruga. Gotovo sva ova mreža izgrađena je još prije prvog 
svjetskog rata, a u bivšoj Jugoslaviji vrlo je malo uređeno na području NDH ... Početkom 
kolovoza 1941. održana je prva konferencija u Beču o podjeli lokomotiva i kolskog parka 
bivših jugoslavenskih državnih željeznica, a pod vodstvom predstavnika Njemačkih državnih 
željeznica. Tu su utvrđena načela o podjeli te je usvojen princip, da se podjela vrši prema 
zemljama s obzirom na gospodarske potrebe. Na toj konferenciji određeni su pododbori za 
razne vrste kola. Pitanje podjele kolskog parka bilo je vrlo teško, uzevši u obzir da su se kola 
nalazila raštrkana na svim prugama europskog kontinenta te je bilo vrlo teško utvrditi pravo 
stanje i pronaći sva kola. U tu svrhu radili su spomenuti pododbori u mjesecu listopadu prošle 
godine u Zagrebu, a u proljeće ove godine nastavit će pododbori sa radom i to za putnička 
kola u Italiji, a za teretna kola u Bugarskoj. Od kola koja su do sada pronađena i prebrojena, 
priznato je pravo vlasništva Hrvatskih državnih željeznica za 822 putničkih i 236 službenih i 
8.872 teretnih kola. Hrvatske državne željeznice preuzele su i sva kola, koja su bila u izradbi u 
tvornici vagona u Slavonskom Brodu, te je već 200 kola preuzeto i stavljeno u promet na 
prugama Hrvatskih državnih željeznica. U Budimpešti radi pododbor za razdiobu lokomotiva 
bivših jugoslavenskih državnih željeznica, a od 1.595 lokomotiva normalnog kolosjeka 
dodijeljeno je Hrvatskim državnim željeznicama 703 lokomotive ili 44,1% prema preuzetim 
normalnotračnim prugama u visini od 38,5% ....? 


"... Već 21. lipnja 1941. otvoren je promet s Njemačkom preko pograničnih postaja 
Savski Marof-Dobova i Djurmanec-St. Rochus. Sa ostalim susjednim zemljama otvoren je 


* Okružnica br. 21/1941., Vjesnik vojnih naredaba i zapovijedi za cjelokupnu oružanu snagu NDH, br. 28 od 22. 
kolovoza 1941., Zagreb 

“NN 183/1941; 279/1943. 

“ Dr. Hilmija Bešlagić obnašao je svoju dužnost od 1. srpnja 1941. do 11. listopada 1943.; vidi Tko je tko u 
NDH, Hrvatska 1941.-1945., Minerva, Zagreb 1997., str. 459. 

2 NN 52/1942. Napomena: Govor ministra prometa i javnih radova (Brzopisni zapisnik VII. sjednice Hrvatskog 
državnog sabora NDH od 26. veljače 1942.) objavljen je u nastavcima u Narodnim novinama od broja 52— 
57/1942. 


promet postepeno prema sredjivanju pitanja tehničke i upravne naravi s predstavnicima 
susjednih željezničkih uprava. S Madjarskom otvoren je 7. srpnja 1941. promet preko 
zajedničke postaje Osiek. Preko zajedničke pogranične postaje Gyćkćnyes pomoću skele 
otvoren je promet 22. srpnja 1941., a redovitim putem nakon uzpostave mosta kod 
Gyćkćnyesa 1. kolovoza 1941. i preko pograničnih postaja Virovitica-Barč 19. prosinca 1941. 
Sa Srbijom otvoren je promet preko pograničnih postaja Zemun-Beograd 10. listopada 1941., 
a sa Italijom preko Bubnjaraca-Metlike i Plase Crikvenice-Fiume dne 16. kolovoza 1941...Sa 
novo-otvorenim službenim mjestima imamo na području naše države 367 postaja, 107 
ugibališta, 65 tovarišta i 229 stajališta. Ukupno službenih mjesta imade 768. Promet svladan 
od 10. travnja 1941. do 1. siečnja 1942. bio je uglavnom pretežno ratnog značaja, no ipak uz 
veliki napor i najveće žrtve omogućen je i osiguran kroz cielo to vrieme i prievoz gradjanskih 
putnika i robe. Na području upraviteljstva Zagreb u to vrieme utovareno je ukupno 334.305 
kola, od toga 39.543 kola za inozemstvo. Na području upraviteljstva Sarajevo utovareno je 
151.396 kola. U cijeloj državi utovareno je ukupno 486.241 kola. Broj vlakova, koji su 
prometali na području države bio je 286.387, od toga vojničkih 24.628, a putničkih 145.279, a 
ostalo teretnih. Broj prevezenih putnika na samom području ravnateljstva Zagreb iznosio je 
11,295.652. Prievoz (tranzit) gradjanske robe preko naših pograničnih postaja iznosio je 
35.246 kola u težini od 445.405 tona. Na veleobrtnim kolosjecima promet se je odvijao 
normalno i broj dostavljenih kola za utovar i iztovar na tim kolosjecima iznosio je 143.816 
kola ... Održavanju i popravku lokomotiva posvećena je odmah u početku osobita pažnja. U 
nekoliko ložioničkih radionica vrše se manji tekući popravci, a u jedinoj radionici u Zagrebu, 
vrši se popravak lokomotiva tako, da se današnji promet može odvijati ... Za redovitu 
opravku kola izkorišćuju se u punom obsegu radionice u Zagrebu, Sarajevu i pomoćna 
radionica u Indjiji.* 
... Prema stanju radova mogu se nove željezničke pruge podjeliti na tri skupine i to: 
"pruge u građenju 
"opruge u trasiranju i obilježavanju 


x 2,25 
"pruge u proučavanju. 


Pruge u građenju bile su Banja Luka-Ukrina, 43 km; Unska pruga (Bihać-Knin),112 
km; Koranska pruga (Karlovac-Slunj-Bihać), 108 km; pruga Vrbovsko-Črnomelj, 25 km; 
uskotračna pruga Metković-Ploče 


Pruge u trasiranju i obilježavanju bile su: pruga Golubovec-Zlatar Bistrica, 
Plitvičko-senjska pruga, pruga Garešnica-Banova Jaruga, spojnica između pruge Pavlovac 
Dražica-Grubišno Polje s prugom Končanica-Bastaji, pruga Žepče-Sarajevo, pruga Žepče- 
Kulaši-Brod kao nastavak pruge Sarajevo-Žepče, pruga Žepče-Zavidovići-Tuzla, pruga 
Tešanjka-Tešanj 

Pruge u proučavanju bile su: Vrbasko-neretvanska pruga (Okučani-Banja Luka- 
Jajce-Bugojno-Rama-Mostar-More), Tuzla-Brčko, Sarajevo-Rama, Dubica-Dobrljin, Oštarije- 
Senj.“ 

Što se željeznica tiče, organizacijska struktura Odjela za željeznice, autopromet i 
brodarstvo izgledala je ovako: 


NN 54/1942. 
> NN 55/1942. 
* NN 56/1942. Podatci o prugama citirani su iz govora Hilmija Bešlagića 26. veljače 1942. 


“RAVNATELJSTVO DRŽAVNIH ŽELJEZNICA - ZAGREB: 
"Državni tajnik, 
=" Zamjenik državnog tajnika, 
"_ Tajničtvo, 
" 1. ODSJEK: OBCI 
1. Pododsjek: osobni, 
2. Pododsjek: upravni, 
3. Pododsjek: mirovinski, 
4. Pododsjek: pravnički, 
5. Pododsjek: zdravstveni, 
6. Pododsjek: družtvenost i osiguranje 
"_]1. ODSJEK: PROMETNI 
1. Pododsjek: obci, 
2. Pododsjek: prometni, 
3. Pododsjek: vojni 
"_]I1. ODSJEK: GRADJEVINSKI 
1. Pododsjek: obci, 
2. Pododsjek: za održavanje, 
3. Pododsjek: konstruktivni 
"IV. ODSJEK: STROJARSKI 
1. Pododsjek: obci, 
2. Pododsjek: vuča, 
3. Pododsjek: kolski, 
4. Pododsjek: radionička služba 
= V. ODSJEK: TRGOVAČKI 
1. Pododsjek: tarifni poslovi, 
2. Pododsjek: kontrola prihoda, 
3. Pododsjek: prievozni 
"VI. ODSJEK: RAČUNSKI 
1. Pododsjek: za likvidaciju, 
2. Pododsjek: za blagajne, 
3. Pododsjek: za knjigovodstvo i proračun 
"VII. ODSJEK: GOSPODARSTVENI 
1. < Pododsjek: računski, 
2. Pododsjek: = nabavni, 
Tiskara voznih karata 
"VIII. ODSJEK: ZA GRADNJU ŽELJEZNICA 
1. Pododsjek: obci, 
2. Pododsjek: za trasiranje, 
3. Pododsjek: za građenje 


BRZOGLASNA SREDIŠNJICA 

Postajna središnjica 

Nuzpostaje središnjice 

PREDSTAVNIK HRVATSKOG DOMOBRANSTVA (Transport, instraderi) 
NJEMAČKA SLUŽBA MJESTA DEUTSCHE DIENST 

ŽELJEZNIČKA USTAŠKA VOJNICA 

ZAPOVJEDNIK 

Zamjenik zapovjednika 

Tajnik 


Zapovjednik bojne I. ž. u. vojnice 
Pobočnik upravnog odsjeka 
Računsko-gospodarstveni odsjek 
Zapovjednik II. sata ž. u. vojnice 
Prometni odjel željez. bojne 
TALIJANSKI ČASNIK ZA VEZU 
AMBULANTA III. 

Vratar 

Vratar zgrade ravnateljstva 

LOŽIONA — ZAGREB 

Nadstojnik 

Zamjenik nadstojnika 

Pregledači kola, nadziratelji strojeva, radiona, uredovno osoblje, vuča, 
električari kolske rasvjete i električari nadziratelji rasvjete 
RADIONA ZA POPRAVAK VOZILA 
SIGNALNA RADIONA 

SREDIŠNJE SPREMIŠTE MATERIJALA 
Mješoviti materijal 

Tiskanice 

POSTAJA ZAGREB - GI. kolodvor 
Nadstojnik postaje 

Prometni ured 

Kolni ured 

OBAVJEŠTENJA 

Carina želj. skladištar 
DOMOBRANSKO ZAPOVJEDNIŠTVO 
Putnička blagajna 

Tranzitni ured 

Redarstvena izpostava 

POSTAJA ZAGREB — SAVA 

Ložiona 

Radiona za održavanje 

Prometni ured 

POSTAJA ZAGREB — BORONGAJ 
SKLADIŠTE POSTAJE ZAGREB (Glavni kolodvor) 
Nadstojnik 

Avizeri 

Potražni ured 

Vodja utovara 

Kolosjek: Maksimir 

Kolosjek: Sajmište 

Željezničko carinsko odpremničtvo 
Skladište Postaje Zagreb-Sava 

I. SEKCIJA za održanje pruge Zagreb 
Nadstojnik 

Nadzor pruge 

Nadzor zgrada 

Administracija 

Radnička inspekcija 

Spremište 


II. SEKCIJA za održanje pruge Zagreb 

Ured 

Centralna Ambulanta bolesničkog fonda drž. željeznica 
Obdanište središnjice z. 0. r. 

Obdanište i lječilište željez. djece 

SAMOBORSKA ŽELJEZNICA" 


Vanjske izvršne službene jedinice Hrvatskih državnih željeznica bile su: 


"12 prometnih kontrolora sa sjedištem u: Doboju, Karlovcu, Koprivnici, Mostaru, 
Novoj Gradišci, Osijeku, Rumi, (pom.) Sarajevu, Sisku, kod Inspektorata H.D.Z. u Sušaku, 
Vinkovcima i u Zagrebu (Sava); 


4 ureda za podjelu kola i to u: Banja Luci, Osijeku, kod Inspektorata H.D.Ž. Sušak i 
Vinkovcima; 


17 ložionica: Banja Luka, Bjelovar, Brod n/S, Bosanski Brod, Doboj, Karlovac, 
Konjic, Mostar, Hrvatske Moravice, Osijek, Sarajevo, Split, Varaždin, Vinkovci, Zagreb, 
Zemun, Zenica; 


28 ložioničkih ispostava: Beočin, Bijeljina, Borovo (Vukovar), Bradina, Dolac na 
Lašvi, Dubrovnik, Gračac, Čapljina, Jajce, Jablanica, Karanovac, Kakanj, Knin, Koprivnica, 
Kreka, Ljubljana, B. Novi, Novska, Ogulin, Pakrac, Podlugovi, Prijedor, Ruma, Sisak, 
Trebinje, Višegrad, Virovitica, Zavidovići; 


27 objekata za održavanje pruge: Zagreb, Zagreb Sava, Sisak, Nova Gradiška, 
Koprivnica, Karlovac, Delnice, Ogulin, Gračac, Split, Prijedor, Varaždin, Bjelovar, Osijek, 
Osijek vic., Daruvar, Brod na Savi, Hrvatska Mitrovica, Vinkovci, Prača, Sarajevo, Konjic, 
Mostar, Dubrovnik, Travnik, Derventa; 


4 spremišta materijala: Batajnica (glavno), Sarajevo, Zagreb (središnje), te 
radioničko spremište materijala kod glavne radionice u Zagrebu; 


6 radionica za popravak lokomotiva i kolskog parka: Zagreb, Sarajevo (glavne), 
Inđija, Brod, Usora, Alipašin Most (pomoćne). Osim toga postoje u Zagrebu 2 posebne 
radionice i to: signalna radionica Zagreb i radionica za održavanje pruga Zagreb Sava; 


1 zavod za impregnaciju pragova: Vitez; 


3 zastupstva Hrvatskih državnih željeznica: Gyćkćnyes, Fiume, Beograd; 


768 željezničkih postaja, ugibališta i stajališta'' * 


Kao što sam već prije naveo, Ravnateljstvo u Zagrebu privremeno se nalazilo u sklopu 
Odjela za željeznice, autopromet i brodarstvo Ministarstva prometa i javnih radova, “ što 
znači da su imali čak i zajedničko uredsko poslovanje. To je trajalo sve do 1. lipnja 1942., kad 


je započelo odvojeno uredsko poslovanje navedenih subjekata.“ 


?" Landikušić, Rafael, Priručnik o političkoj i sudbenoj podjeli Nezavisne države Hrvatske, vlastita naklada, 
Zagreb 1942., str. 129-132. 

* Spomen-knjiga prve obljetnice NDH 10.04.1941.-10.04.1942., Zagreb [1942], str.115. 

* Spomen-knjiga prve obljetnice NDH 10.04.1941.-10.04.1942., Zagreb [1942], str.115. 

* HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br. 216, Vjesnici 1941.-1945., Vjestnik Ministarstva prometa i javnih radova, Odio za željeznice i 
autopromet, godina II, br.12 od 15. lipnja 1942., Zagreb, str. 294 


Ravnateljstvo Hrvatskih državnih željeznica Zagreb, Sarajevo dobiva 30. svibnja 
1942. Odlukom Odjela pošta brzojava i brzoglasa br. 3137-II-42. brzojavnu kraticu — 
Žerav.?! 


Zakonskom odredbom od 9. listopada 1942. br. CCLXXVIII-2402-Z-1942. o 
Državnoj vladi NDH ** dvanaest postojećih ministarstava spojilo se u osam. 


Ministarstvo prometa i javnih radova promijenilo je ime u Ministarstvo prometa, jer 
su javni radovi pridodani Ministarstvu unutarnjih poslova. Sjedište Ministarstva prometa bilo 
je u Zagrebu. Na čelu ministarstva bio je ministar. Ministarstva su se dijelila na odjele, a ovi 
prema potrebi na odsjeke i pododsjeke. Njihov djelokrug, raspodjela poslova i ustanovljenje 
broja osoblja u njima obavljao se naredbom resornoga ministra uz odobrenje predsjednika 
vlade. Ministar je mogao osnivati u područnom ministarstvu i vijeća stručnjaka u svrhu 
savjetovanja. Odjelom je upravljao pročelnik, kojega je imenovao i razrješavao poglavnik 
NDH na prijedlog nadležnoga ministra. Odsjekom, odnosno pododsjekom upravljao je 
nadstojnik kojeg je postavljao nadležni ministar između činovnika dotičnoga ministarstva. ?* 


U djelokrug Ministarstva prometa prema čl. 25. navedene Zakonske odredbe spadao 
je državni željeznički promet, ustrojstvo, uzdržavanje, uprava i iskorištavanje državnih 
željeznica, osnivanje državnih samovoznih pruga, utvrđivanje rasporeda državne željezničke i 
samovozne mreže u suradnji s ministarstvima domobranstva, unutarnjih poslova i narodnoga 
gospodarstva, određivanje, odnosno odobravanje prijevoznih cijena na željeznicama koje su 
vršile javni promet, odobravanje izgradnje samoupravnih i posebničkih željeznica u suradnji s 
ministarstvima domobranstva i narodnog gospodarstva, nadzor nad iskorištavanjem 
samoupravnih i posebničkih željeznica, sigurnost prijevoza, nadzor nad prijevozom robe i 
putnika kopnenim putem, služba željezničke straže, nadzor nad željezničkim parnim 
uređajima, kotlovima i motorima. 


U nadležnost Ministarstva domobranstva (poslije Ministarstvo oružanih snaga), što se 
prometa tiče, spadala je stegovna vlast nad osobljem javnog prometa. Naredbom o razpodjeli 
poslova u Ministarstvu oružanih snaga od 6. travnja 1943., unutar Pozadinskog (etapnog) 
odjela Glavnog stožera nalazio se i Prometni odsjek koji je davao smjernice za razvoj i 
uporabu prometnih veza i prometnih sredstava u državi u vojnom pogledu, upravljao 
vojničkim transportima, pratio operativno opskrbno djelovanje i operativno opskrbno 
zapovijedanje odjelima MINORS-a prema smjernicama Operativnog odjela Glavnog 
stožera.“ Novom Naredbom o razpodjeli poslova u Ministarstvu oružanih snaga“ od 20. 
listopada 1943., Prometni se odsjek nalazio unutar Pozadinskog odjela Glavnostožernog 
ureda oružanih snaga. Davao je smjernice za razvoj i upotrebu prometnih veza i prometnih 
sredstava u državi u vojnom pogledu te je vodio očevidnost prometnih sredstava, upravljao je 
vojničkim preselicama, davao je smjernice za rad Predstavništva oružanih snaga kod državnih 
željeznica i nadzirao njihov rad, vodio očevidnost ratnoga plijena i gubitaka u oružju i 
tvorivu, surađivao s ministarstvima čiji je rad ulazio u navedena pitanja. Također, unutar 
Nadzorničtva tehničkih četa Glavnostožernog ureda nalazio se i Željeznički odsjek. 
Izrađivao je vježbovnike, propisnike i naputke za nastavu u željezničkim jedinicama, 
upravljao je izobrazbom i nadzirao izobrazbu željezničkih jedinica, upravljao je upotrebom 
željezničkih jedinica i radovima za gradnju novih pruga, popravljanje i uzdržavanje 
željezničkih pruga i mostova. U tom pogledu surađivao je s Glavnim ravnateljstvom za 


"NN 129/1942. 

** NN 229/1942. 

* NDH, Zakoni Zakonske odredbe i naredbe proglašene od 27. rujna do 24. listopada 1942., knjiga XXIV., str. 
165-188, Tisak i naklada knjižare St. Kugli, Zagreb. 

* Vjestnik Ministarstva oružanih snaga, br. 24 od 19. lipnja 1943., Zagreb. 

> Vjestnik Ministarstva oružanih snaga, br. 44 od 30. listopada 1943., Zagreb 


promet, preko ravnateljstava državnih željeznica u Zagrebu i Sarajevu te s odnosnim 
dužnosnicima savezničkih vojski. Također, stavljao je prijedloge Ustrojstvenom odjelu 
Glavnostožernog ureda oružanih snaga u pogledu ustrojstva, naoružanja i opreme željezničkih 
postrojbi. 


U djelokrugu je javnih radova Ministarstva unutarnjih poslova, što se željeznica tiče, 
spadalo osnivanje i izgradnja državnih željeznica u suradnji s ministarstvima domobranstva, 
prometa i narodnoga gospodarstva, kao i nadzor nad gradnjom samoupravnih i posebničkih 
željeznica. Odredbom se od 15. listopada 1942. u Ministarstvu unutarnjih poslova za javne 
radove osniva Glavno ravnateljstvo za javne radove.“ 


U djelokrug Ministarstva unutarnjih poslova (javni red i sigurnost) i dalje je spadalo 
željezničko redarstvo. U djelokrug Ministarstva narodnog gospodarstva (obrt, veleobrt i 
trgovina) spadalo je odobravanje osnivanja posebničkih samovoznih pruga i odobravanje 
prijevoznih cijena na njima u suradnji s Ministarstvom prometa. 


Odredbom od 22. listopada 1942. u Ministarstvu prometa osnovana su dva glavna 
ravnateljstva,“ koja preuzimaju poslove bivših Odjela za željeznice, autopromet i 
brodarstvo, kao i Odjela za pošte, brzojav i brzoglas. 


To su: 
=" Glavno ravnateljstvo za promet 
"Glavno ravnateljstvo za poštu, brzojav i brzoglas. 


Po toj je Odredbi ovlast Glavnog ravnateljstva za promet dana u gore navedenom čl. 
25. Zakonske odredbe o Državnoj vladi NDH od 9. listopada 1942., gdje se spominju 
nadležnosti Ministarstva prometa. 


Interesantno je spomenuti da je 23. listopada 1942. donesena Zakonska odredba o 
mirovinama obitelji službenika hrvatskih državnih željeznica, koji su u vršenju službe 
poginuli od odmetnika.** Tom Odredbom priznata je obiteljska mirovina obitelji službenika 
HDŽ koji su u službi oružane sile NDH, odnosno u službi ustaških pričuvnih bojni ili u 
obavljanju svoje službe, poginuli ili umrli od posljedica rana zadobivenih u borbi s 
"odmetnicima", ili ubijeni zbog djelatnosti "odmetnika." Provedba navedene Odredbe 
povjerila se ministru prometa ing. Hilmiju Bešlagiću. 


Također je interesantno spomenuti i činjenicu da su Ministarstvo domobranstva — 
Upravni stožer domobranstva — Zdravstveni odjel i Ministarstvo unutarnjih poslova — Glavno 
ravnateljstvo za zdravstvo, 1943. uredili posebni vlak za kupanje i razušivanje (suzbijanje 
ušljivosti) na prugama normalnog kolosjeka. Matična postaja navedenog vlaka bila je u 
Zagrebu na Glavnom kolodvoru. Vlak je podjednako služio za potrebe oružanih snaga i 
građanstva, s tim da se prvenstvo u narudžbama vlaka ipak davalo oružanim snagama. Rad na 
kupanju i razušivanju u vlaku organizirao se i vodio tako da se u toku 10-satnog neprekidnog 
rada okupalo i razušilo 700-800 osoba. Otprema vlaka smjela se tražiti u prvom redu u takva 
mjesta koja nisu imala stalnih domobranskih ili građanskih uređaja za kupanje i razušivanje. 
Stalno osoblje vlaka određivalo je Ministarstvo domobranstva — Upravni stožer domobranstva 
— Zdravstveni odjel iz redova pripadnika oružanih snaga. Ono se sastojalo od: zapovjednika 
vlaka iz redova rukovodnih časnika zdravstvene struke, dvojice diplomiranih zdravstvenih 


** NN 235/1942. 

*" Odredba od 22. listopada 1942., NN br.242 od 26. listopada 1942., Zagreb 

* Zbornik zakona i naredaba Nezavisne Države Hrvatske, izdaje Ministarstvo pravosudja i bogoštovlja, godina 
II., Zagreb, 11. studenoga 1942., broj 31, str.1339—1340. 


pomoćnika, jednoga zdravstvenog dočasnika, devetorice domobrana pješaka, jednoga 
domobrana zdravstvenika i jednog domobrana strojarsko-tehničke struke.?* 


Okružnicom o pozdravljanju i odzdravljanju državnih službenika od 13. veljače 1942., 
Predsjedništvo vlade NDH izdalo je uputu da svi državni službenici bez obzira na svojstvo, u 
uredu i izvan njega imaju jedan glasan pozdrav i odgovor na pozdrav: “SPREMNI!" s 
istodobnim dizanjem desne ruke do 45“, koja je morala biti potpuno ispružena sa sastavljenim 
prstima i palcem.“* Međutim, već 4. srpnja 1942. povodom predstavke Ravnateljstva Zagreb u 
kojoj se tvrdilo da je pozdravljanje službenika u odori dizanjem desne ruke opasno po 
sigurnost prometa, jer se ovakav pokret rukom zabunom smatrao signalom, odobrilo je 
Glavno tajničtvo Predsjedničtva vlade da željezničko osoblje u izvršnoj službi, kad se nalazilo 
u blizini vlakova ili gdje se obavljalo razmještanje, može pozdravljati vojničkim pozdravom.“ 


Dana 25. svibnja 1943. ministar unutarnjih poslova donio je Naredbu o unutarnjem 
uređenju i o raspodjeli poslova u Ministarstvu unutarnjih poslova.“ Unutar navedenoga 
Ministarstva nalazilo se Glavno ravnateljstvo za javne radove, koje je u svome sastavu 
imalo pod točkom “D" — Odjel za građenje državnih željeznica. Navedeni Odjel dijelio se 
na dva odsjeka: 


"Odsjek za pripremne radove za izgradnju željezničkih pruga, koji se dijelio na dva 
pododsjeka: 


*  Pododsjek za proučavanje 
*  Pododsjek za osnivanje 
"Odsjek za gradnju željezničkih pruga koji se dijelio na dva pododsjeka: 
*  —Pododsjek za konstrukcije i uređaje 
*  Pododsjek za građevno izvršenje. 


Odredbama od 21. i 29. prosinca 1943. iz djelovanja Ministarstva unutarnjih poslova 
izdvajaju se javni radovi (Glavno ravnateljstvo za javne radove) i pridodaju se Ministarstvu 
prometa. 


Odredbom od 12. veljače 1944. iz djelovanja Glavnog ravnateljstva za javne radove 
Ministarstva prometa izdvajaju se poslovi koji su se odnosili na osnivanje i izgradnju državnih 
željeznica, kao i na nadzor nad gradnjom samoupravnih i posebničkih željeznica i prenose se 
u nadležnost Glavnog ravnateljstva za promet istoga Ministarstva.** 


Zakonskom odredbom o osnutku izvršnih državnih prometnih oblasti od 1. 
kolovoza 1944., * kod područne ustanove Ministarstva prometa, Glavnog ravnateljstva za 
promet, osnivaju se sljedeće prometne izvršne oblasti: 


* Naredba o upotrebi, upravljanju i pogonu vlaka za kupanje i razušivanje za pruge normalnog kolosjeka od 15. 
siječnja 1943., Vjestnik Ministarstva oružanih snaga, br. 4 od 30. siječnja 1943., Zagreb. 

* HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br. 216, Vjesnici 1941.-1945., Okružnica o pozdravljanju i odzdravljanju državnih službenika od 
13. veljače 1942., Vjestnik Ministarstva prometa i javnih radova, Odio za željeznice, autopromet i brodarstvo, br. 
5 od 1. ožujka 1942., Zagreb. 

“HDA, Fond br. 219 Ministarstvo prometa i javnih radova — Zagreb (1941.-1945.), Glavno ravnateljstvo za 
promet, Kutija br. 216, Vjesnici 1941.-1945., Okružnica o pozdravljanju i odzdravljanju željezničkih službenika 
u odori, Vjestnik Ministarstva prometa i javnih radova, Odio za željeznice i autopromet, br. 16 od 15. kolovoza 
1942., Zagreb. 

“NN 159/1943. 

*# NN 292/1943; 297/1943. 

* NN 35/1944. 

NN 172/1944. 


=" — Ravnateljstvo državnih željeznica sa sjedištem u Zagrebu 
=" — Ravnateljstvo državnih željeznica sa sjedištem u Sarajevu 
" Ravnateljstvo za građenje državnih željeznica sa sjedištem u Zagrebu 
=" — Ravnateljstvo državnog samovoznog prometa sa sjedištem u Zagrebu. 


U djelokrug pojedinoga ravnateljstva državnih željeznica spadalo je uzdržavanje i 
iskorištavanje državnih željezničkih pruga i objekata, kao i uređenje i uprava državnoga 
željezničkog prometa na odnosnom području. U djelokrug Ravnateljstva za građenje državnih 
željeznica spadalo je osnivanje i izgradnja državnih željezničkih pruga. Na čelu pojedinoga 
ravnateljstva stajao je ravnatelj, a zamjenjivao ga je njegov pomoćnik. Ravnatelji i pomoćnici 
imenovani su na prijedlog ministra prometa odredbom poglavnika NDH. Ravnateljstva su se 
temeljem ove zakonske odredbe dijelila na odsjeke, a odsjeci prema potrebi na pododsjeke. 
Ravnateljstvima su bile podređene područne državne prometne izvršne jedinice. 


Naredbom ministra prometa Ante Vokića (1909-1945) od 29. kolovoza 1944. br. 
24301-I-1944. o unutarnjem uređenju i raspodjeli poslova Ministarstva prometa, P poslove 
koji su spadali u djelokrug navedenoga Ministarstva obavljali su: 


"Ured ministra 

"Glavno ravnateljstvo za promet 

"Glavno ravnateljstvo za poštu, brzojav i brzoglas 
"Glavno ravnateljstvo za javne radove. 


Na čelu Ureda ministra bio je glavar ureda koji je izravno bio podređen ministru. 
Glavna ravnateljstva dijelila su se na odjele, odjeli na odsjeke, a odsjeci prema potrebi na 
pododsjeke. Na čelu odjela bio je pročelnik, a na čelu odsjeka, odnosno pododsjeka 
nadstojnik. Glavno ravnateljstvo za promet, pod kojega su potpadala Ravnateljstva 
državnih željeznica u Zagrebu i Sarajevu, imalo je sljedeću organizacijsku strukturu: 


"__Obći odjel s odsjecima: Osobni odsjek, Upravno-pravni odsjek i Odsjek za 
tvorivo 


"  Tehničko-prometni odjel s odsjecima: Prometni odsjek, Građevni odsjek, 
Strojarski odsjek 


"Gospodarski odjel s odsjecima: Komercijalni odsjek, Financialni odsjek, 
Odsjek za nadzor nad prihodima (Pododsjek za putnički promet, Pododsjek za 
robni promet, Pododsjek za knjigovodstvo), Odsjek za središnju brojitbu. 


Dana 16. prosinca 1944. Zakonskom odredbom o promjeni i nadopuni zakonske 
odredbe od 9. listopada 1942. o Državnoj vladi NDH vrhovna državna uprava ponovno biva 
podijeljena na dvanaest ministarstava, među kojima je bilo i Ministarstvo prometa i javnih 
radova sa sjedištem u Zagrebu.“ U djelokrug navedenoga Ministarstva što se tiče željeznica 
spadalo je osnivanje i izgradnja državnih željeznica (u suradnji s Ministarstvom oružanih 
snaga), nadzor nad gradnjom samoupravnih i posebničkih željeznica, državni željeznički 
promet, ustrojstvo, uzdržavanje, uprava i iskorištavanje državnih željeznica, osnivanje 


** NN 209/1944. Što se Ante Vokića tiče, on je 11. listopada 1943. s mjesta ravnatelja državnih željeznica došao 
na mjesto ministra prometa, vidi: Vjestnik Ministarstva oružanih snaga, br. 42 od 16. listopada 1943., Zagreb. 
Obnašao je svoju ministarsku dužnost do 30. kolovoza 1944.; vidi: Tko je tko u NDH, Hrvatska 1941.-1945., 
Minerva, Zagreb, 1997., str. 459. 

*“" Zakonska odredba o promjeni i nadopuni zakonske odredbe od 9. listopada 1942. br. CCLXXVIII-2402-Z- 
1942. o Državnoj vladi NDH, NN 285/1944. 


državnih samovoznih pruga, utvrđivanje rasporeda državne željezničke i samovozne mreže (u 
suradnji s Ministarstvom oružanih snaga), određivanje, odnosno odobravanje prijevoznih 
cijena na željeznicama koje su vršile javni promet, sigurnost prijevoza, služba željezničke 
straže, nadzor nad prijevozom robe i putnika, nadzor nad željezničkim parnim uređajima, 
kotlovima i motorima. 


U djelokrug Ministarstva oružanih snaga spadala je stegovna vlast nad osobljem 
javnoga prometa, u djelokrug Ministarstva unutarnjih poslova (javni red i sigurnost) spadalo 
je željezničko redarstvo, a u djelokrug Ministarstva obrta, veleobrta i trgovine spadalo je 
odobravanje osnivanja posebničkih samovoznih pruga i odobravanje prijevoznih cijena na 
njima u suradnji s Ministarstvom prometa i javnih radova. 


Zadnji ministar prometa i javnih radova NDH bio je dr. Jozo Dumandžić (1900-1977). 
Na to mjesto imenovan je 30. kolovoza 1944., nakon smjenjivanja i uhićenja Ante Vokića.? 


Putnički ured Nezavisne Države Hrvatske 


Zakonskom odredbom o osnivanju Putničkog ureda Nezavisne Države Hrvatske“ 
od 23. lipnja 1941., osnovan je navedeni Ured sa sjedištem u Zagrebu. Preuzeo je cjelokupno 
poslovanje bivšega "Putnika A. D. za saobraćaj putnika i turista u Kraljevini Jugoslaviji" na 
području NDH. Također je zadržao pravo na povlastice utanačene 10. ožujka 1937. ugovorom 
sklopljenim između bivše Generalne direkcije državnih željeznica i Putnika A. D. Zakonskom 
odredbom o Putničkom uredu Nezavisne Države Hrvatske“ od 24. siječnja 1942., Ured 
(skraćeni naziv — CROATIA-PUT) stajao je pod vrhovnim nadzorom Ministarstva za obrt, 
veleobrt i trgovinu. Pripadalo mu je isključivo pravo komisione prodaje voznih isprava 
Hrvatskih državnih željeznica u državi i u inozemstvu, kao i isključivo pravo obavljanja i 
drugih poslova koje su mu HDŽ povjerile. Na čelu Ureda bio je upravitelj koga je, zajedno sa 
njegovim zamjenikom, imenovao ministar za obrt, veleobrt i trgovinu u sporazumu s 
ministrom prometa i javnih radova. 


Povjerenstvo za razrješenje imovinsko-pravnih odnosa između NDH i ostalih 
država 


Zakonskom odredbom o povjerenstvu za razrješenje imovinsko-pravnih odnosa 
između NDH i ostalih država od 6. svibnja 1942., *! osnovano je Povjerenstvo za 
razrješenje imovinsko-pravnih odnosa između NDH i ostalih država. Zadaća toga 
Povjerenstva bila je da ustanovi udio tražbina i obveza NDH, njezinih samoupravnih tijela, 
hrvatskoga prirada, državljana i pripadnika NDH u zaostaloj imovini iza bivše Kraljevine 
Jugoslavije i njezinih ustanova i da prema uputama mjerodavnih ministara vodi pregovore i 
priprema sporazume o razrješenju imovinsko-pravnih odnosa. Povjerenstvo se sastojalo od 
predsjednika, potpredsjednika i stanovitoga broja članova. Poslovi Povjerenstva dijelili su se 
na devet skupina, između kojih je _u točki 7. bio i promet. Svo poslovanje koje je spadalo u 
djelokrug Povjerenstva obavljao je Ured povjerenstva za razrješenje imovinsko-pravnih 


ka Tko je tko u NDH, Hrvatska 1941.-1945., Minerva, Zagreb 1997., str.105—106, 459 

# Zbornik zakona i naredaba NDH, izdaje Ministarstvo pravosudja i bogoštovlja, godina 1941., svezak I.-XII., 
broj 1-1258., str. 191-192. 

* Zbornik zakona i naredaba NDH, izdaje Ministarstvo pravosudja i bogoštovlja, godina II., Zagreb, 11. veljače 
1942., br. 4, str. 97—99 

2! NN 100/1942. 


odnosa između NDH i ostalih država, koji se nalazio u sastavu Ministarstva državne riznice 
sa sjedištem u Zagrebu.?? 


Družtvo željeznica Dunav-Sava-Jadran (prije Družtvo Južnih željeznica) 


Dana 10. kolovoza 1942. potpisali su na Brijunima opunomoćenici NDH, Njemačkog 
Reicha, Kraljevine Italije, Kraljevine Mađarske i Društva željeznica Dunav-Sava-Jadran 
(prije Društvo Južnih željeznica) Ugovor o ponovnom uređenju odnosa toga Društva.** Tim 
sporazumom ukida se Sporazum o upravnom i tehničkom preuređenju mreže Društva Južnih 
željeznica od 29. ožujka 1923. Službeni naziv Društva, sa sjedištem u Beču, bio je Družtvo 
Željeznica Dunav-Sava-Jadran (prije Družtvo Južnih Željeznica)/ Donau-Save-Adria 
Eisenbahn-Gesellschaft (vormals Siidbahn-Gesellschaft)/ Compagnia delle Ferrovie 
Danubio-Sava-Adriatico (gia Compagnia delle Ferrovie Meridionali)/ Duna-Szava- 
Adria vasuttarsasag (azelott Dćli vaspalya tarsasag). Organi Društva bili su: glavna 
skupština, upravno vijeće i glavno ravnateljstvo. Postojao je i međunarodni prometni odbor 
koji je osnovan u svrhu suradnje ugovornih država i unapređivanja međudržavnoga prometa 
na prugama koje su sačinjavale mrežu Društva. Svrha Društva bila je provođenje navedenoga 
sporazuma, osnivanje i vođenje prijevoznih poduzeća te sudjelovanje u njima, podizanje i 
vođenje drugih poduzeća svih vrsta te sudjelovanje u njima. Vrhovništvo nad željezničkom 
tarifom na prugama Društva pripadalo je državi na čijem su području ležale pruge. Dana 31. 
prosinca 1968., temeljem ovoga Ugovora, pruge Društva prešle bi besplatno u neograničeno 
vlasništvo odnosnih država. Dok je trajao ovaj sporazum svaka od ugovornih država obavljala 
je promet na prugama Društva koje su ležale na njezinom području na vlastiti trošak. One su 
obavljale sva prava koja su pripadala Društvu kao vlasniku pruga. Društvo se za trajanja 
ovoga sporazuma suzdržavalo od obavljanja svojih prava vlasništva na prugama. Ugovorne 
države obvezale su se da će do 1968. plaćati godišnje iznose potrebne za pokriće upravnih 
troškova Društva prema razdiobnom ključu. Godišnji iznos za NDH iznosio je 22 560 — 
zlatnih franaka. Za otplatu kamata i amortizaciju duga, NDH je od 1. siječnja 1942. do 1968. 
morala godišnje plaćati Društvu 79 781,15 — zlatnih franaka. Osim navedenih iznosa, NDH je 
do 1968. Društvu morala godišnje plaćati i 100 000 — zlatnih franaka za otkup pruge Zagreb— 
Karlovac (čl. 28. prijašnjega Rimskog sporazuma). 


Tehnička organizacija rada 


Temeljem čl. 5. Propisnika za ustrojstvo Ministarstva hrvatskog domobranstva, a u 
suglasnosti s Ministarstvom prometa (pošta i željeznica) i Glavnog ravnateljstva javnih radova 
godine 1942., propisan je Propisnik o ustrojstvu Tehničke organizacije rada.“ Zadaća 
Tehničke organizacije rada (skraćeno T. O. R.) bila je da se brine za stalno uzdržavanje 
upotrebljivosti prometnih veza i za njihovo brzo uspostavljanje, ako bi iz bilo kojih razloga 
bile prekinute. U prometne veze ulazile su i željezničke pruge. T. O. R. je obavljala potrebne 
radove preko mjerodavnih ustanova vanjske službe, Ministarstva prometa (pošta i željeznica) 
i Glavnog ravnateljstva javnih radova, a po uputama odnosnih ustanova, za račun kojih je 
Upraviteljstvo obavljalo radove. U tu svrhu stajalo joj je na raspolaganju cjelokupno osoblje, 
tvorivo, oruđe i prijevozna sredstva tih ustanova. Na zahtjev upravitelja Tehničke organizacije 
rada stavilo joj je Ministarstvo hrvatskog domobranstva na raspolaganje časnike, dočasnike i 


** NN 42/1943. 

** NN 124/1943. Navedeno Društvo sagradilo je prve tri pruge na hrvatskom tlu i to: 1. Pragersko/Čakovec- 
Kotoriba otvorena je za promet 24. travnja 1860.; 2. Zidani Most/Zagreb-Sisak otvorena je za promet 1. 
listopada 1862.; 3. Zagreb—Karlovac otvorena je za promet 1. lipnja 1865. 

ši Vjestnik Ministarstva hrvatskog domobranstva, br. 45 od 2. studenoga 1942., Zagreb. 


domobrane, a Glavni stožer domobranstva obkoparske i željezničke jedinice. Izvođenje 
radova Tehničke organizacije rada padalo je na teret izvanrednih navjera Državne riznice kao 
navjera Ministarstva prometa (pošta i željeznica) i Glavnog upraviteljstva javnih radova. T. O. 
R. su činili: 

1. Upraviteljstvo T. O. R.-a pri Ministarstvu prometa (pošta i željeznice) i Glavnog 
ravnateljstva javnih radova 


2. zapovjedništva T. O. R.-a. 


Na čelu T. O. R.--a bio je upravitelj kojega je imenovao ministar hrvatskog 
domobranstva na prijedlog Glavnog stožera domobranstva, u suglasnosti s ministarstvom 
prometa (pošta i željeznica) i Glavnog ravnateljstva javnih radova. Upravitelj T. O. R.-a imao 
je u vojničkom pogledu ovlasti i prava zapovjednika pukovnije. Zapovjednik T. O. R.-a imao 
je u vojničkom pogledu položaj i ovlasti zapovjednika bojne. U stegovnom i tehničkom 
pogledu bio je podređen Upravitelju T. O. R.-a, a u opskrbnom pogledu i u pogledu prehrane 
radnika koji su se povremeno uzimali na rad, pod ono zapovjedništvo domobranskoga 
zbornog područja na području kojega su se nalazili. 


Zaštita željezničkog prometa u NDH 


Dana 15. travnja 1941. uvodi se Vojno predstavništvo kod Ravnateljstva državnih 
željeznica u Zagrebu sa sjedištem i uredovanjem u samoj zgradi toga Ravnateljstva — 
Mihanovićeva ulica broj 12 — prizemno desno, gdje je bila prijašnja vojna delegacija.* 


Vojna predstavništva teritorijalno su se poklapala s ravnateljstvima državnih 
željeznica, što znači da su sve pruge uskog kolosjeka južno od Save potpadala pod Vojno 
predstavništvo u Sarajevu, dok su sve ostale pruge potpadale pod Vojno predstavništvo u 
Zagrebu. % 

Željeznički službenici koji su bili pričuvni časnici, morali su odmah položiti vojničku 
prisegu kod najbližega zapovjedništva vojne jedinice odnosno kod svojih nadležnih 
popunidbenih zapovjedništava, ako su bili u istom mjestu. Ostali željeznički službenici i 
redovni radnici položili su vojničku prisegu kad je to bilo posebno naređeno. Svi željeznički 
službenici i redovni radnici morali su odmah položiti svoju prisegu kao državni službenici 
Države Hrvatske, i to kod svojih predstojništava, kad je to Ravnateljstvo državnih željeznica 
naredilo. 


Sve željezničke jedinice koje su se nalazile na teritoriju NDH morale su dotadašnju 
evidenciju osoblja — po sustavu kartoteke — uredno dalje voditi shodno “Pravilniku za vođenje 
evidencije" iz 1935. Sva prepiska po pitanjima evidencije i oslobađanja od vojne dužnosti 
željezničara upravljana je na vojno predstavništvo kod Ravnateljstva državnih željeznica u 
Zagrebu (transportno-personalni odsjek).?? 


Za specijaliziranje za željezničko-prometnu službu mogli su se odrediti oni časnici 
željezničke struke (prometnoga časničkog zbora) koji su za vrijeme službovanja u 


** Vjesnik naredaba i osobnih poslova za cjelokupnu oružanu snagu Države Hrvatske, godina I, br. 1 od 1. 
svibnja 1941., Zagreb, str. 12, kao i Vjesnik vojnih naredaba i zapovjedi za cjelokupnu oružanu snagu Države 
Hrvatske, br. 2 od 17. svibnja 1941. 

** Okružnica Pm. Br. 452/1941., Vjesnik vojnih naredaba i zapovijedi za cjelokupnu oružanu snagu NDH, br. 16 
od 4. lipnja 1941., Zagreb. 

*" Okružnica želj. službenika — polaganje vojne prisege, br. 1118/1941., Vjesnik vojnih naredaba i zapovjedi za 
cjelokupnu oružanu snagu Države Hrvatske, br. 2 od 17. travnja 1941., Zagreb. 

** Okružnica o željezničkim službenicima — evidencija i oslobođenje od vojne dužnosti, br. 1119/1941., Vjesnik 
vojnih naredaba i zapovjedi za cjelokupnu oružanu snagu Države Hrvatske, br. 2 od 17. travnja 1941., Zagreb. 


željezničkim jedinicama bivše jugoslavenske vojske položili sve ispite za zvanje prometnog 
činovnika kod državnih željeznica, propisane Pravilnikom za polaganje ispita za pojedina 
zvanja državnoga prometnog osoblja i koji su praktično obavljali prometnu željezničku službu 
na željezničkim postaj ama.?? 


Zbog neugodnih sukoba i svađa na željeznicama između vojnika i građana i među 
pojedinim vojnicima Glavni stožer domobranstva odredio je da se na svim prugama odrede 
posebni vagoni ili odjeljci s natpisom "Samo za hrvatsko domobranstvo." Dočasnici i 
domobrani morali su se prigodom službenog i privatnog putovanja voziti samo u vagonima, 
odnosno odjeljcima koji su bili označeni na navedeni način. Oženjeni dočasnici, kada su 
putovali privatno s obiteljima, mogli su se voziti u vagonima zajedno s ostalim građanima.“ 


Prema izvještaju zapovjednika Željezničkog bataljuna iz Broda," veliki broj 
obveznika toga bataljuna upućen je pomutnjom u razne tehničke jedinice (pionirske i 
pontonirske). Na taj je način popuna željezničkoga bataljuna slabo napredovala i zbog toga 
nije bila u stanju udovoljiti svim onom zahtjevima koji su se na njega postavljali. Stoga je 
Ministarstvo hrvatskog domobranstva 16. svibnja 1941. izdalo okružnicu u kojoj je određeno 
sljedeće: 


"1. Da svi zapovjednici jedinica tehničkih četa odmah prekontroliraju cjelokupno 
brojčano stanje i izdvoje sve one svoje vojnike, koji su služili u željezničkoj pukovniji, te da 
ih žurno upute s opskrbnim ispravama pod vodstvom najstarijeg izravno u Brod na Savi, da se 
jave zapovjedniku željezničkog bataljuna. 


2. Slično će postupati i zapovjednici pješačkih i topničkih jedinica, ukoliko se takovi 
isluženici željezničke pukovnije u njihovom sastavu nalaze. 


3. Zapovjednici popunidbenih zapovjedništava prekontrolirat će po svojim popisima 
(regrutskim i registarskim), da li nije momčad željezničke pukovnije krivo pozvana u drugu 
koju jedinicu osim željezničkog bataljuna u Brodu na Savi, pa će takovu momčad naznačiti s 
popisom dotičnim zapovjednicima, da ih odmah upute kamo treba. Ovaj rad smatrati vrlo 
važnim i hitnim."“ 


Na prijedlog Prometnog odjela Glavnog stožera domobranstva i u suglasnosti s 
Nastavnim i Ustrojbenim odjelom Glavnog stožera domobranstva, donio je glavar Glavnog 
stožera, pod br. 7871 od 7. svibnja 1942. rješenje da se od 15. svibnja 1942. imaju Zagreb i 
Sarajevo smatrati stalnim sjedištima zapovjedništava prometnih sklopova Željezničke 
bojne. 


Iz uredovnice Prometnog odjela Glavnog stožera javljeno je svim zapovjedništvima i 
jedinicama da se Željeznička bojna 8. svibnja 1942. preselila iz Broda n/S u novo stalno 


* Okružnica Obći Br. 4789/1941, Vjestnik Ministarstva hrvatskog domobranstva, br. 35 od 27. listopada 1941., 
Zagreb. 

% Okružnica Prom Br. 4805/1941., Vjestnik Ministarstva hrvatskog domobranstva, br. 35 od 27. listopada 1941., 
Zagreb. 

"Opširnije o ulozi hrvatskog domobranstva u željezničkom prometu NDH vidi: Barić, Nikica. Ustroj kopnene 
vojske domobranstva Nezavisne Države Hrvatske 1941.-1945., Hrvatski institut za povijest, Zagreb, 2003., 
odlomci: Domobranske željezničke stražarske bojne, str. 163-173 i Željeznička bojna, str.188—193. 

&* Okružnica V. T. br. 2604/1941., Vjesnik vojnih naredaba i zapovjedi za cjelokupnu oružanu snagu NDH, br. 
11 od 16. svibnja 1941., Zagreb. 

% Obaviest Prom. br. 1534/1942., Vjestnik Ministarstva hrvatskog domobranstva, br. 22 od 22. svibnja 1942., 
Zagreb. Od 1941. kratica Željezničke bojne u brzojavima koji su se upućivali Prometnom odjelu Glavnog stožera 
hrvatskog domobranstva bila je — Žeb; vidi: Okružnica Prom. br. 3996/1941., Vjestnik Ministarstva hrvatskog 
domobranstva, br. 31 od 26. rujna 1941., Zagreb. Od 16. lipnja 1942. brzojavna kratica bila je — Žeboj; vidi: 
Vjestnik Ministarstva hrvatskog domobranstva, br. 26 od 20. lipnja 1942., Zagreb. 


posadno mjesto Požegu.“ Pri Željezničkoj bojni u Požegi postojala je Željeznička dočasnička 
škola koja je ukinuta 1. siječnja 1943.9 


Dana 13. listopada 1941. donesena je Zakonska odredba o Željezničkoj ustaškoj 
vojnici.“ Temeljem te Odredbe osnovana je Željeznička ustaška vojnica kao posebno 
ustaško tijelo, čija je zadaća bila osigurati siguran i uredan promet Hrvatskih državnih 
željeznica na cijelom području NDH. Osim toga, ona je trebala obavljati stražarsku službu na 
željezničkim prugama, željezničkim zgradama (kolodvorima, ložionicama, skladištima, 
radionicama) i uređajima te pratiti vlakove i bdjeti nad kretanjem putnika i prometom tereta. 
U Željezničku ustašku vojnicu svrstali su se u prvom redu ustaše djelatni željezničari, 
odnosno bivši željezničari. Na čelu vojnice bio je zapovjednik Željezničke ustaške vojnice sa 
sjedištem u Zagrebu. Njega je imenovao poglavnik. Vojnicu su sačinjavale dvije željezničke 
ustaške bojne i zapovjedništvo Željezničke ustaške vojnice. Sjedište jedne željezničke ustaške 
bojne nalazilo se u Zagrebu, a druge u Sarajevu. Svaka bojna dijelila se na tri sata, svaki sat na 
tri voda, svaki vod na tri roja, a svaki roj na potreban broj ophodnja. Temeljem Zakonske 
odredbe o pripadnicima Željezničke ustaške vojnice od 27. studenoga 1941. pripadnici 
vojnice dijelili su se na časnike, dočasnike i vojničare (izvršno osoblje). Sve časničke činove 
dodjeljivao je osobno poglavnik NDH, a dočasničke zapovjednik. Svi pripadnici vojnice bili 
su dužni u službi i izvan nje nositi službenu odoru, a morali su, prigodom stupanja u službu, 
polagati pred zapovjednikom, a ovaj pred poglavnikom, propisanu ustašku prisegu. Proračun 
Željezničke ustaške vojnice bio je sastavni dio Ministarstva prometa i javnih radova.“ Dana 
27. studenoga 1941. temeljem Zakonske odredbe kojom se preinačuje i dopunjuje zakonska 
odredba od 13. listopada 1941. broj CCCXLIV-1713.-Z.-1941. o Željezničkoj ustaškoj 
vojnici, dvjema željezničkim ustaškim bojnama u Zagrebu i Sarajevu dodana je treća u 
Osijeku. 


Željeznička ustaška vojnica također je preko svojih pripadnika obavljala nadzor i nad 
onim osobama hrvatskoga domobranstva koji su putovali vlakom, a nosili su vatreno oružje. 
U vlakovima se nisu smjele nalaziti osobe domobranstva s vatrenim oružjem, osim ako to 
pismeno nije bilo odobreno. 


Zakonskom odredbom o Ustaškoj vojnici“ od 17. srpnja 1942., u smislu ustava Ustaše 
— hrvatskog oslobodilačkog pokreta postrojila se Ustaška vojnica koja je postojala od proljeća 
1941. Svrha joj je bila osigurati nastavak ustaške borbe i njezinih tekovina za narodno 
oslobođenje, zajamčiti sigurnost naroda i sudjelovati u obrani NDH. Ustaška vojnica bila je 
sastavni dio oružanih snaga NDH. Unutar navedene vojnice nalazili su se i Prometni zdrugovi 
u koje je prerasla Željeznička ustaška vojnica. Službeni naziv bio je Ustaška vojnica — 
prometni zdrugovi. Vrhovni zapovjednik Ustaške vojnice bio je poglavnik, koji je njome 
zapovijedao preko zapovjednika, odnosno preko Zapovjedništva ustaške vojnice. Zapovjednik 
Ustaške vojnice stajao je na čelu Zapovjedništva Ustaške vojnice, dok su na čelu svih dijelova 
Ustaške vojnice, pa tako i Prometnog zdruga, stajali zapovjednici. Služba u Ustaškoj vojnici 
bila je dobrovoljna, a obveza doživotna, te je prestajala samo smrću, otpustom ili 
premještajem u druge dijelove oružanih snaga NDH. 


5 Prom. br. 1829/taj-1942., Vjestnik Ministarstva hrvatskog domobranstva, br. 22 od 22. svibnja 1942., Zagreb. 
#5 Obaviest, br. 8/tajno/1943., Vjestnik Ministarstva domobranstva, br. 3 od 23. siječnja 1943., Zagreb. 

* NN 152/1941. 

NN 191/1941. 

% NN 191/1941. O daljnjem razvoju zaštite željezničkog prometa u NDH do 1945. vidi: Barić, Nikica. 
Željeznički promet i njegova zaštita u NDH (1941.-1945.), Radovi 30, Zavod za hrvatsku povijest Filozofskog 
fakulteta Sveučilišta u Zagrebu, Zagreb 1997., str. 257—278. 

% Okružnica Obći Br. 160/1941., Vjestnik Ministarstva hrvatskog domobranstva br. 2 od 12. siječnja 1942., 
Zagreb. 

" Vjestnik Ministarstva hrvatskog domobranstva, br. 32 od 1. kolovoza 1942., Zagreb. 


Zakonska odredba o osiguranju željezničkoga prometa od 9. studenoga 1942.,"' govori 
O sve većim nastojanjima Ministarstva unutarnjih poslova da spriječi diverzije i sabotaže na 
željezničkim prugama i postajama. Ovom odredbom imenovan je posebni državni 
povjerenik za sigurnost željezničkog prometa kojega je imenovao i razrješavao osobno 
poglavnik NDH. Njegova zadaća bila je da osigura nesmetano odvijanje željezničkog 
prometa, udovoljavajući vojnim potrebama i u suradnji s vojnim oblastima na području NDH. 
Ured državnog povjerenika nalazio se u sastavu Ministarstva unutarnjih poslova — Glavnog 
ravnateljstva za javni red i sigurnost. 


Ministarstvo prometa moralo je zbog sve većeg broja diverzija i sabotaža obustavljati 
osobni promet. Tako je npr. Naredba Ministarstva prometa o obustavi osobnog prometa na 
svim željeznicama javnog prometa izdana 3. prosinca 1942. glasila: “Od dana 7. prosinca 
1942. u 0 sati do 6. siečnja 1943. u 24 sata obustavlja se svaki osobni promet na svim 
željeznicama javnog prometa na cjelokupnom području NDH." Od ove odredbe bile su 
oslobođene samo one osobe koje su dobile posebne dozvole na temelju naredbe Ministarstva 
unutarnjih poslova — Glavnog ravnateljstva za javni red i sigurnost. Navedena Naredba 
mijenja se 4. siječnja 1943. novom Naredbom “* u kojoj se umjesto riječi “do 6. siečnja 1943. 
u 24 sata" stavljaju riječi “do daljeg." Također je Naredbom Ministarstva prometa od 17. 
siječnja 1944. obustavljen svaki osobni promet na svim željeznicama javnog prometa na 
cjelokupnom području NDH od 23. siječnja 1944. u O sati do 22. veljače 1944. u 24 sata. '* 


Kako bi se jasno razlikovale pojedine struke tehničkih četa, ministar i zapovjednik 
oružanih snaga, general Navratil propisao je 4. siječnja 1944. Odredbu o nošenju obkoparskog 
i željezničkog znaka za častnike, dočastnike i momčad obkoparskih i željezničkih postrojbi. ? 
Željeznički znak, baš kao i opkoparski, bio je izrađen od žute i bijele kovine. Navedene 
znakove nosili su časnici, dočasnici i momčad obkoparskih, odnosno željezničkih četa i 
ustanova, i to: 


a) stožerni časnici znak od žute kovine, na zadnjem dijelu srebrnog veziva obojnih 
oznaka ovratnika i to: 


- opkoparski znak s budakom usporedo s donjim rubom veziva 


- željeznički znak s ravnim dijelom krila usporedo s gornjim rubom veziva i šiljkom 
okrenutim prema van. 


b) nadčasnici, dočasnici i momčad znak od bijele kovine, na zadnjem dijelu obojnih 
oznaka ovratnika, na isti način kao što je rečeno pod a). 


Suradnja Ministarstva prometa s Ministarstvom oružanih snaga propisana je 9. ožujka 
1943.'* Navedena ministarstva pozvana su da surađuju u pogledu pripremanja i uređivanja 
željeznica i svih tehničkih poslova koji su bili potrebni radi što urednijeg prevoženja dijelova 
oružanih snaga države i tvoriva u mirno i ratno doba. Suradnju s Ministarstvom prometa 
obavljao je Pozadinski odjel Glavnog stožera Ministarstva oružanih snaga, a suradnju s 
ravnateljstvima državnih željeznica obavljala su predstavništva oružanih snaga kod dotičnih 
ravnateljstava. Zadaće predstavništava oružanih snaga kod ravnateljstava državnih željeznica 
bila su: 


7 NN 255/1942. 

7 NN 275/1942. 

NN 2/1943. 

"NN 12/1944. 

? Okružnica od 4. siječnja 1944., Vjestnik Ministarstva oružanih snaga, br. 6 od 5. veljače 1944., Zagreb. 

"* Propisnik za suradnju Ministarstva prometa s Ministarstvom oružanih snaga, Vjestnik Ministarstva oružanih 
snaga, br. 14 od 10. travnja 1943., Zagreb. 


a) održavanje tijesne veze između postrojbi i ustanova oružanih snaga u svrhu 
urednog i pravilnog postupka u prijevozu preselica, tvoriva i pripadnika 
oružanih snaga u mirno doba, na području odnosnog ravnateljstva 


b) proučavanje stanja na željeznicama i prikupljanje podataka o stanju 
željezničkih pruga i objekata na području ravnateljstva 


c) vođenje očevidnosti željezničkog osoblja i izrađivanje konačnih prijedloga za 
oslobađanje željezničkog osoblja, potrebnog željezničkim ustanovama za 
obavljanje službe u ratno doba, od pozivanja na djelatnu službu u postrojbe 
oružanih snaga 


d) propisivanje podrobnih uputa za rad zapovjedništava željezničkih postaja, 
koliko se tiče željezničkih pruga njihova područja 


e) izrađivanje osnova za sva prevoženja u mirno doba, koja su obavljale oružane 
snage, pa za vrijeme pripreme, spreme i izvanrednih prilika u zemlji 


f) suradnja kod tehničkog izrađivanja osnova za prevoženje oružanih snaga i 
tvoriva za vrijeme skupljanja i kod uređivanja željezničkih pruga i postrojbi za 
ovu svrhu 


2) rješavanje svih pitanja koja su se ticala poboljšanja prometa oružanih snaga i 
tvoriva u svim prilikama. 


Predstavništvo oružanih snaga imalo je dva pododsjeka i to: opći pododsjek s 
vojničkim osobljem i pododsjek za preselice i očevidnost sa željezničkim prometnim i 
upravnim osobljem. Dotadašnja domobranska predstavništva kod ravnateljstava državnih 
željeznica u Zagrebu i u Sarajevu preimenovana su u Predstavničtva oružanih snaga kod 
ravnateljstava državnih željeznica. 


Dana 24. siječnja 1944. nadopunjuje se Propisnik za suradnju Ministarstva prometa s 
Ministarstvom oružanih snaga iz 1943. ći Suradnju s Ministarstvom prometa obavljalo je 
predstavništvo oružanih snaga kod navedenog Ministarstva, a suradnju s ravnateljstvima 
državnih željeznica obavljala su predstavništva oružanih snaga kod navedenih ravnateljstava. 
Navedena su predstavništva bila tijela Glavnostožernog ureda (Pozadinskog odjela) i njemu 
izravno podređena. Predstavništva oružanih snaga kod pojedinih ravnateljstava državnih 
željeznica bila su podređena, u pogledu tehničko-željezničke službe i vođenja očevidnosti 
željezničkih službenika, predstavništvu oružanih snaga kod Ministarstva prometa. Zadaća 
predstavništva oružanih snaga kod Ministarstva prometa bila je sljedeća: 


a) izrađivanje osnova prijevoza svih preselica, kojih se prijevoz obavljao preko 
područja više ravnateljstava državnih željeznica 


b) proučavanje stanja na željeznicama i prikupljanje podataka o stanju željezničke 
mreže i objekata na cijelom državnom području 


c) vođenje očevidnosti željezničkog osoblja Ministarstva prometa, Glavnog 
ravnateljstva za promet, pa izrađivanje konačnih prijedloga za oslobađanje 
željezničkog osoblja, potrebnog tim ustanovama za obavljanje službe u ratno 
doba, od pozivanja na djelatnu službu u postrojbe oružanih snaga 


d) propisivanje podrobnih uputa za rad predstavništvima oružanih snaga kod 
pojedinih ravnateljstava državnih željeznica u pogledu izjednačenja postupka 


7" Nadopuna Propisnika za suradnju Ministarstva prometa s Ministarstvom oružanih snaga (Vjestnik-naredbe 
Ministarstva oružanih snaga broj 14 od 10. travnja 1943., str. 292—297), Vjestnik Ministarstva oružanih snaga, 
br. 6 od 5. veljače 1944., Zagreb. 


kod vođenja očevidnosti željezničkog osoblja i kod sastavljanja prijedloga za 
oslobađanje tog osoblja od pozivanja na vojničku službu 


e) tehničko izrađivanje osnova prijevoza postrojbi i tvoriva oružanih snaga za 
vrijeme skupljanja te priprema željezničkih pruga i željezničkih postrojenja za 
tu svrhu 


f) rješavanje svih pitanja koja su se ticala poboljšanja prometa kod otpremanja 
postrojbi i tvoriva oružanih snaga u svim prilikama, sporazumno s odnosnim 
nadstojnicima, i slanje takvih prijedloga Ministarstvu oružanih snaga 


£) održavanje veze s predstavnicima savezničkih oružanih snaga u pogledu 
suglasnog rada na željeznicama. 


Predstavništvo oružanih snaga kod Ministarstva prometa imalo je tri izvjestitelja: za 
opće poslove s vojničkim osobljem, za preselice i očevidnost sa željezničkim prometnim i 
upravnim osobljem i za tehničke poslove, kojemu se prema potrebi pridodalo potrebno 
tehničko osoblje iz Ministarstva prometa. 


Predstavničtvo oružanih snaga kod Ministarstva prometa, a koje se privremeno 
nalazilo u zgradi Ravnateljstva državnih željeznica u Zagrebu, Mihanovićeva ulica broj 12, 
počelo je s djelovanjem 19. travnja 1944. 


Zaključak 


Na kraju treba reći da se povijest Hrvatskih državnih željeznica, a gledano šire, i 
željeznica u Nezavisnoj Državi Hrvatskoj tek treba napisati. Ovaj članak nema pretenzija da 
pruži cjelokupan prikaz, ali može poslužiti kao osnova za daljnja, uvjeren sam, plodna i 
podrobnija istraživanja. Od arhivskoga gradiva vezanog za željeznice u navedenom periodu, u 
Hrvatskom državnom arhivu u Zagrebu čuva se gradivo Ministarstva prometa i javnih radova 
— Zagreb (1941-1945) pod rednim brojem fonda 219. Navedeno gradivo preuzeto je 7. lipnja 
1957. od Sekretarijata za građevinarstvo, urbanizam i komunalne poslove Izvršnog vijeća 
NRH. Unutar njega nalazi se gradivo Ravnateljstva državnih željeznica — Zagreb (1941- 
1945). Dio gradiva navedenog Ravnateljstva preuzet je 11. rujna 1968. od Republičkog 
sekretarijata za unutarnje poslove SRH, a dio 28. ožujka 2003. i 8. rujna 2003. od Hrvatskih 
željeznica d. 0. 0. Zagreb. Također, u Hrvatskom državnom arhivu nalazi se i gradivo 
Ministarstva oružanih snaga NDH — Zagreb (1941-1945) pod rednim brojem fonda 487. Dio 
gradiva navedenoga Ministarstva preuzeta je 1968. od Republičkog sekretarijata za unutarnje 
poslove u Zagrebu, a dio 1994. iz Arhiva Instituta za suvremenu povijest u Zagrebu. 


Summary 


ORGANIZATION OF THE CROATIAN STATE RAILROAD 
(1941-1945) 


The article represents organization of the Croatian State Railroad (Hrvatske državne 
željeznice) of the Independent State of Croatia (Nezavisna Država Hrvatska) given in the 
approapriate context. Authorities relevant for the railroad traffic, especially particular 
ministries, are higlighted: the Ministry of Croatian Home Guard (Ministarstvo hrvatskog 


5 1 Glavnostožernog ureda MINORS-a, Poz. br. 6240 od 25. travnja 1944., Vjestnik Ministarstva oružanih 
snaga, br. 20 od 13. svibnja 1944., Zagreb. 


domobranstva), the Ministry of Traffic and Public Works (Ministarstvo prometa i javnih 
radova), the Ministry of the Interior (Ministarstvo unutarnjih poslova), and the Ministry of 
Crafts, Industry and Trade (Ministarstvo obrta, veleobrta i trgovine). Particular attention is 
given to the organization of the Ministry of Traffic and Public Works, parts of which were, in 
the period from the June 24, 1941 to the end of the World War II in 1945, the Croatian 
Railroad's national bureaus at Zagreb and Sarajevo. There are also parts of the minister of 
traffic and public works, mr. Himlija Bešlagić's speech on status of the state railroad, given at 
the VII session of the Croatian State Parliament (Hrvatski državni sabor), on February 26, 
1942. The Society of Railroad Dunav-Sava-Jadran (Društvo željeznica Dunav-Sava-Jadran), 
earlier named the Society of the South Railroad (Društvo Južnih željeznica), which 
constructed the very first railway line in Croatia, passing through Međimurje 
(Pragersko/Čakovec-Kotoriba), is mentioned as well. A way of protection of the railroad 
traffic in the Independent State of Croatia from the constant sabotages is also given. 


Keywords: ministries of the Independent State of Croatia, Croatian State Railroad, 
organization, authority 


